Konduktør

En konduktør (gjennom fransk, fra latin av conducere «lede, påta seg», egentlig om en som har påtatt seg å føre en postvogn) er en tjenestemann på et transportmiddel som jernbanetog, sporvogn, buss eller ferge. Konduktøren arbeider med salg og kontroll av billetter, informasjon til de reisende og har oppsyn med ro og orden i transportmiddelet. Konduktøren har også ansvar for at materiellet er i forskriftsmessig stand, at nødutstyr er på plass og at godssendinger kommer dit de skal. Konduktøren har ansvaret for kundenes sikkerhet ved av- og påstigning og underveis på reisen.

Bilder

Se også
 Ombordansvarlig
 Kabinpersonale
 Stasjonsmester

Referanser

Eksterne lenker 
 Konduktøren - instruksjonsfilm fra 1949, laget av Oliver Steigan for Oslo Sporveier (Ruter på YouTube)

Jernbaneyrker